RATCH ลุยตั้งบริษัทย่อยรองรับการลงทุนธุรกิจไฟฟ้าในจีน
RATCH ตั้งบริษัทย่อย “RATCH China Power Limited” ทุนจดทะเบียนเริ่มต้นที่ 1 เหรียญฮ่องกง เพื่อรองรับการลงทุนธุรกิจไฟฟ้าในจีน
14 ก.ย. 2558

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH ระบุว่า บริษัท RH International (Singapore) Corporation Pte.,Ltd. ซึ่งเป็นบริษัทย่อยทางอ้อมของบริษัท ได้จัดตั้งบริษัทย่อยเพื่อรองรับการลงทุนที่เกี่ยวข้องกับธุรกิจผลิตไฟฟ้าในสาธารณรัฐประชาชนจีนในอนาคต
โดยบริษัท RATCH China Power Limited มีทุนจดทะเบียนเริ่มต้นที่ 1 เหรียญฮ่องกง แบ่งออกเป็นหุ้นสามัญจำนวน 1 หุ้น มูลค่าหุ้นละ 1 เหรียญฮ่องกง โดยบริษัท  RH International (Singapore) Corporation Pte.,Ltd. ถือหุ้นในสัดส่วน 100% และได้ดำเนินการชำระค่าหุ้นครบทั้งจำนวนแล้ว
นอกจากนี้บริษัทจะเพิ่มทุนจดทะเบียนบริษัท RATCH China Power Limited  เพื่อให้เหมาะสมกับการลงทุนในธุรกิจดังกล่าว ซึ่งบริษัทจะแจ้งรายละเอียดให้ตลาดหลักทรัพย์ฯ และนักลงทุนทราบในโอกาสต่อไป